**Konsultatīvās padomes un komisijas**

Lai iesaistītu sabiedrību atsevišķu pašvaldības funkciju vai uzdevumu pildīšanā, pašvaldība var izveidot **konsultatīvās padomes un komisijas**, kuru **sēdes**:

✓ ir **atklātas** → laiku un darba kārtību publicē tīmekļvietnē

✓ tiek **protokolētas** → protokolus publicē tīmekļvietnē

Konsultatīvās padomes vai komisijas izveidošanas nepieciešamību, kā arī kompetenci, sastāvu un darba organizāciju nosaka likums, domes lēmums vai domes pieņemts nolikums. **Sastāvā** var iekļaut domes deputātus.

Attiecībā uz konsultatīvo padomju un komisiju sēdēm piemērojamas Pašvaldību likuma 41. panta pirmās daļas prasības.

Informāciju par konsultatīvās padomes vai komisijas, izņemot komisijas, kura tiek izveidota uz citu likumu pamata, sēdes norises laiku un darba kārtību ne vēlāk kā trīs darbdienas pirms tās norises vai, ja minēto termiņu nav iespējams ievērot, nekavējoties pēc sēdes sasaukšanas publicē pašvaldības oficiālajā tīmekļvietnē, ievērojot likumā noteiktos informācijas pieejamības ierobežojumus.